Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 213/13/4406	Topoľčany, 3.7.2014
EEČ : 2-35-36-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.6.2013, spisová značka Pv 213/13/4406, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 16.3.2013 v čase o 01.45 hod. v Topoľčanoch na ul. Puškinovej za predajňou potravín COOP Jednota  prechovával pre vlastnú potrebu sušený rastlinný materiál - Cannabis (konopa), s hmotnosťou 285 mg obsahujúcou viac ako 10 mg účinnej látky THC, čo zodpovedá 1 obvykle jednorázovej dávky drogy, pričom rastliny rodu Cannabis sú v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkov v znení neskorších predpisov zaradené do I. skupiny omamných látok

Uznesením prokurátora Okresnej prokuratúry XXXXX zo dňa 10.6.2013, spisová značka Pv 213/13/4406, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením  prokurátorky Okresnej prokuratúry v Topoľčanoch sp. zn. Pv 213/2013 zo dňa 10.6.2013 bolo trestné stíhanie proti obvinenému XXXXX stíhanému pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa   § 171 ods. 1 Trestného zákona  , podľa § 216 ods. 1 Tr. por. podmienečne zastavené a podľa odseku 2 citovaného ustanovenia bola obvinenému určená skúšobná doba v trvaní 1 rok.
              Toto uznesenie sa stalo právoplatným dňa 18.6.2013.

               Po uplynutí skúšobnej doby bolo zisťované, či obvinený viedol riadny život a či splnil zákonné podmienky pre záver, že sa osvedčil. Boli preto vyžiadané správy z miesta 
trvalého bydliska, z Okresného riaditeľstva PZ XXXXX, z Okresného úradu XXXXX, Odbor všeobecnej vnútornej správy,   ako aj odpis z registra trestov. Z týchto správ vyplýva, že obvinený viedol v skúšobnej dobe riadny život, pretože nebol súdne trestaný a nebolo voči nemu vedené trestné stíhanie. Počas plynutia skúšobnej doby sa dopustil priestupku podľa § 22 ods. 1 písm. k) Zák. č. 372/1990 Zb, priestupok prejednala Mestská polícia XXXXX a bola mu uložená bloková pokuta vo výške 10 Eur. Z miesta bydliska je obvinený kladne hodnotený.  
 
              Podľa § 217 ods. 1 TP ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne,  že sa obvinený    osvedčil. 

              Z dokazovania vykonaného po uplynutí skúšobnej doby podmienečného zastavenia trestného stíhania vyplýva, že obvinený zákonom stanovené podmienky splnil. Iné obmedzenia mu uložené neboli.    

              Vzhľadom na vyššie uvedené bolo preto potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka